钦定古今图书集成/明伦汇编/闺媛典/第172卷 > 陈江妻杜氏〈八姐附〉
## 钦定古今图书集成/明伦汇编/闺媛典/第172卷 > 陈江妻杜氏〈八姐附〉

按《南靖县志》：杜氏，生员陈江妻。金谿知县杜表女，乐
清教谕杜介妹也。年十七归陈，二十四而夫亡，里媪
以隐语尝之，杜应声曰：“妇人再嫁狗彘也。”媪自是不
敢复言。杜事姑尽孝，姑没，拮据殡葬如礼。夫妹八姐
亦早寡，杜迎至家，与共起居，导以大义，亦以节终，年
八十有九。